text: Så er der danske jordbær
  01 juni 2012 kl. 08.56
  Nu kommer de danske jordbær i butikkerne. Trods lave temperaturer er høsten god.
  Selvom forårsvejret har været koldt og regnfuldt, betyder det ikke noget for årets jordbærsæson. 
  - Jordbær er ikke glade for frost og regn, men heldigvis har årets laveste temperaturer været i områder, hvor vi næsten ingen jordbærproduktion har. Derfor bliver der også masser af friske jordbær på hylderne i år, siger Laurits Balle, formand for arbejdsudvalget for frugt og bær under Gartneribrugets Afsætningsudvalg.
  Juni måneds jordbær kommer især fra friland, mens bærrenene fra slutningen af juli typisk er Elsanta og Sonata, som er dyrket under glas og tunneller. 
  - Disse sorter modnes løbende, og samtidig beskytter avlerne bærrene for regn og blæst, siger Laurits Balle.
  